Munkebo: Knud Ahrnkiels Facebook-opslag fra i søndags, hvor han opfordrede danske unge til at bevæbne sig, risikerer at få et retligt efterspil.

- Fantastisk med den kulturberigelse, men hvor er vores friske ungdom henne, bør i ikke finde sammen, bevæbne jer, og sammen engang for alle fjerne den ondskab, husk med ondt skal ondt fordrives, skrev Knud Ahrnkiel i søndags på Facebook, inden han slettede opslaget igen, fordi det kunne tolkes som en direkte opfordring til at anskaffe våben.

Knud Ahrnkiel skrev opslaget, efter tre unge mennesker blev overfaldet af 10-12 indvandrere i Kolding.

Opslaget har nu også vakt interesse på politigården i Odense, hvor kommunikationsrådgiver ved Fyns Politi, Charlotte Nyborg, bekræfter, at politiet har undledt en undersøgelse af sagen.

- Fyns Politi undersøger i øjeblikket, om der er tale om en strafbar handling, skriver Charlotte Nyborg i en mail, hvor hun oplyser, at Fyns Politi ikke har yderligere kommentarer til sagen.